Almenn komugjöld í heilsugæslu lækkuðu 1. janúar síðastliðinn úr 1.200 krónum í 700 krónur . Gjaldskrár vegna heilbrigðisþjónustu að öðru leyti hækkuðu um 2,5% . Bótafjárhæðir slysatrygginga almannatrygginga og dagpeningar sjúkratryggðra hækkuðu um 3,2% . Lækkun almennra komugjalda í heilsugæslunni 1. janúar sl. nemur rúmum 40% . Lækkunin er bundin við komur fólks á dagvinnutíma á heilsugæslustöðinni þar sem það er skráð . Leiti fólk á aðra heilsugæslustöð er komugjaldið óbreytt , 1.200 krónur . Börn , öryrkjar og þeir sem eru 67 ára og eldri greiða ekki komugjöld í heilsugæslu . Áformað er að fella komugjöld í heilsugæslu á dagvinnutíma niður að fullu árið 2021 og er það liður í fleiri aðgerðum til að lækka greiðsluþátttöku sjúklinga , líkt og heilbrigðisráðherra kynnti í desember síðastliðnum . Þar á meðal eru auknar niðurgreiðslur sjúkratrygginga vegna tannlæknisþjónustu , lyfjakostnaðar og tiltekinna hjálpartækja , auk rýmri reglna um ferðakostnað sjúklinga . Spornað við verðlagshækkunum í samræmi við lífskjarasamning Hækkanir á gjaldskrám í heilbrigðisþjónustu 1. janúar voru lægri en nemur áætluðum launa - og verðlagsbreytingum samkvæmt fjárlögum eða 2,5% . Er það í samræmi við áherslur lífskjarasamnings stjórnvalda og aðila vinnumarkaðarins til að sporna við verðlagshækkunum og viðhalda stöðugleika . Hækkun varð 1. janúar síðastliðinn á bótafjárhæðum slysatrygginga almannatrygginga , sjúkradagpeningum , slysatryggingum o.fl . Hækkunin nemur 3,2% sem er í samræmi við verðlagsforsendur fjárlaga . Gjaldskrár heilbrigðisþjónustu hækkuðu hins vegar minna eða um 2,5% í samræmi við áherslur lífskjarasamnings stjórnvalda og aðila vinnumarkaðarins um stöðugleika .